
รายละเอียดของรายวิชา
(Course Specification)
ชื่อสถาบันอุดมศึกษา	: มหาวิทยาลัยทักษิณ
วิทยาเขต/คณะ/ภควิชา	: วิทยาเขตสงขลา คณะศึกษาศาสตร์
	  สาขาวิชาเทคโนโลยีและสื่อสารการศึกษา

หมวดที่ 1 ข้อมูลโดยทั่วไป
1. รหัสและชื่อรายวิชา
	รหัสวิชา : 0317511
	ชื่อรายวิชา : เทคโนโลยีและสื่อสารเพื่อการศึกษา
                        Technology and Communications for Education

2. จำนวนหน่วยกิต
	3 หน่วยกิต (3-0-6)
3. หลักสูตรและประเภทของรายวิชา
	หลักสูตรการศึกษามหาบัณฑิต วิชาวิชาเอกบังคับ
4. อาจารย์ผู้รับผิดชอบประจำวิชา
	รศ. เอกวิทย์ แก้วประดิษฐ์ และ อาจารย์ ดร.ขรรค์ชัย  แซ่แต้
5. ภาคการศึกษา/ชั้นปีที่เรียน
	ภาคเรียนที่ 1 ปีการศึกษา 2562 
6. รายวิชาที่ต้องเรียนมาก่อน
	-
7. วิชาที่ต้องเรียนพร้อมกัน
	-	
8. สถานที่เรียน
	คณะศึกษาศาสตร์ มหาวิทยาลัยทักษิณ วิทยาเขตสงขลา
9. วันที่จัดทำหรือปรับรายละเอียดของรายวิชาครั้งล่าสุด
	1 กรกฎาคม 2562



หมวดที่ 2 จุดมุ่งหมายและวัตถุประสงค์
1. จุดมุ่งหมายของรายวิชา
	1.1 เพื่อให้ผู้เรียนมีความรู้เกี่ยวกับทฤษฎี ขอบข่าย บทบาทของเทคโนโลยีทางการศึกษา สื่อการสอน ระบบการสอน แหล่งการเรียนรู้ หลักและทฤษฎีการสื่อสารและทฤษฎีการเรียนรู้
	1.2 เพื่อให้ผู้เรียนสามารถบูรณาการทฤษฎีและงานวิจัยที่เกี่ยวข้องเพื่อการออกแบบ ดัดแปลง ผลิต ใช้เทคโนโลยีทางการศึกษาได้
2. วัตถุประสงค์ในการพัฒนา/ปรับปรุงรายวิชา 
	เพื่อให้นิสิตมีความเข้าใจ วิเคราะห์ สังเคราะห์ หลักการทฤษฎีเทคโนโลยีและสื่อสารการศึกษา ตลอดจนเห็นความสำคัญของการประยุกต์ความรู้ทางทฤษฎีและผลการวิจัยมาใช้ในการออกแบบ พัฒนาและผลิตสื่อทางเทคโนโลยีและสื่อสารการศึกษา

หมวดที่ 3 ส่วนประกอบของรายวิชา
1. คำอธิบายรายวิชา 
	แนวคิด หลักการ ทฤษฎี ขอบข่าย บทบาท พัฒนาการของเทคโนโลยีทางการศึกษา  เทคโนโลยีทางการสอน และสื่อหลอมรวมเพื่อการศึกษา วิธีระบบ ทฤษฎีการสื่อสาร ทฤษฎีการเรียนรู้ จิตวิทยาการเรียนรู้ ตลอดจนการบูรณาการทฤษฎีและงานวิจัยที่เกี่ยวข้องกับการศึกษา
2. จำนวนชั่วโมงที่ใช้ต่อภาคเรียนการศึกษา
	บรรยาย
	สอนเสริม
	การฝึกปฏิบัติ
/งานภาคสนาม/การฝึกงาน
	การศึกษาด้วย
ตนเอง

	3 ชั่วโมง/สัปดาห์
	           -
	
	6 ชั่วโมง/สัปดาห์


3. จำนวนชั่วโมงต่อสัปดาห์ที่อาจารย์ให้คำปรึกษาและแนะนำทางวิชาการแก่นิสิตเป็นรายบุคคล
	2 ชั่วโมง/สัปดาห์






 
หมวดที่ 4 การพัฒนาการเรียนรู้ของนิสิต
1. ด้านคุณธรรม จริยธรรม
	1.1 คุณธรรม จริยธรรมที่ต้องพัฒนา
	  1.1.1 ตระหนักในคุณค่าและคุณธรรม จริยธรรม ค่านิยม คุณลักษณะที่พึงประสงค์ และจรรยาบรรณวิชาชีพครูสำหรับการสร้างสรรค์สังคมแห่งความรู้ และความพอเพียงอย่างยั่งยืน
	  1.1.2 มีวินัย ตรงต่อเวลา รับผิดชอบต่อตนเองและสังคม
	  1.1.3 นำความรู้ในคุณธรรม จริยธรรม ค่านิยม คุณลักษณะที่พึงประสงค์ และจรรยาบรรณวิชาชีพครูไปประยุกต์ใช้ในการดำรงชีวิตและประกอบวิชาชีพ
	1.1.4 มีความเป็นนักเทคโนโลยีทางการศึกษา
	1.2 วิธีการสอน
		1) การเรียนรู้ผ่านกระบวนการวิเคราะห์ และสะท้อนความคิดด้วยกิจกรรมการเรียนรู้เป็นรายบุคคล และรายกลุ่มสู่การสร้างความเข้าใจด้วยตนเองผ่านการเขียนอนุทินสะท้อนผลการเรียนรู้
		2) การเรียนรู้ผ่านประสบการณ์ตรง เช่น การแสดงบทบาทสมมติ การทำกิจกรรมกลุ่ม การจัดกิจกรรมบำเพ็ญประโยชน์
		3) การเรียนรู้จากต้นแบบ (Role Model) เช่น กรณีตัวอย่างบุคคลในสังคมหรือท้องถิ่น ครูผู้สอน เพื่อน วิทยากร หรือบุคคลในประวัติศาสตร์
		4) การเรียนรู้ผ่านวัฒนธรรมองค์กร ที่ปลูกฝังให้นิสิตมีระเบียบวินัย โดยเน้นการเข้าชั้นเรียนให้ตรงเวลาตลอดจนการแต่งกายที่เป็นไปตามระเบียบของมหาวิทยาลัย
		5) การสอดแทรกเรื่องคุณธรรม จริยธรรมในการสอนโดยอาจารย์ผู้สอน รวมทั้งมีการจัดกิจกรรมส่งเสริมคุณธรรม จริยธรรม เช่น การยกย่องนิสิตที่ทำดี ทำประโยชน์แก่ส่วนรวม เป็นต้น
	1.3 วิธีการประเมิน
		(1) อาจารย์ประเมินผลจากการสังเกตพฤติกรรมการแสดงออกของนิสิต เช่น การตรงเวลาของนิสิตในการเข้าชั้นเรียน การส่งงานตามกำหนดระยะเวลาที่มอบหมาย และการร่วมกิจกรรม
		(2) อาจารย์และนิสิตประเมินจากความพร้อมเพรียงของนิสิตในการเข้าร่วมกิจกรรมต่าง ๆ ความมีวินัยและความเสียสละ การแสดงภาวะผู้นำ ผู้ตามที่ดี
		(3) นิสิตประเมินผลการเรียนรู้ด้วยตนเอง ก่อนและหลังการเรียน
2. ด้านความรู้
	2.1 ความรู้ที่ต้องพัฒนา
	 การวิเคราะห์ หลักการ ทฤษฎี งานวิจัยที่เกี่ยวข้องกับเทคโนโลยีการศึกษา และสื่อสารเพื่อการศึกษา การประยุกต์ความรู้ทางทฤษฎีและผลการวิจัยมาใช้ในการออกแบบพัฒนาและผลิตสื่อทางเทคโนโลยีและสื่อสารการศึกษา  
	2.2 วิธีการสอน
	1) การให้ภาพรวมความรู้ก่อนเข้าสู่เนื้อหาที่เรียน การเชื่อมโยงความรู้ใหม่กับความรู้เดิมหรือความรู้จากศาสตร์ที่เกี่ยวข้อง และการสรุปความรู้ใหม่หลังจบบทเรียน โดยเลือกใช้วิธีการสอนที่เหมาะสมกับเนื้อหา
	2) การใช้วิธีจัดการเรียนรู้ที่เน้นผู้เรียนเป็นสำคัญอย่างหลากหลายที่เหมาะสมตามเนื้อหาสาระและจุดมุ่งหมายในการเรียนรู้ เพื่อการเรียนรู้ทั้งองค์ความรู้และทักษะกระบวนการเรียนรู้ ที่เน้นหลักการทางทฤษฎี และประยุกต์ใช้ทางปฏิบัติในบริบทจริง
	3) การเรียนรู้จากสื่อและแหล่งเรียนรู้ที่หลากหลายทั้งภายในและภายนอกห้องเรียนโดยคำนึงถึงทั้งการเปลี่ยนแปลงทางเทคโนโลยี และการคงไว้ซึ่งภูมิปัญญาที่ทรงคุณค่า
	4) การเรียนรู้จากการค้นคว้าทำรายงาน อภิปราย การศึกษานอกสถานที่
	5) การเรียนรู้ผ่านกระบวนการวิจัย ในรายวิชาที่ศึกษา
	2.3 วิธีการประเมิน
		(1) นิสิตประเมินตนเองก่อนเรียนและหลังเรียน
		(2) อาจารย์ประเมินด้วยการทดสอบย่อย ทดสอบภาคกลาง และทดสอบปลายภาคเรียน
		(3) อาจารย์ประเมินความเข้าใจของนิสิตจากการสะท้อนความคิดในรูปแบบต่าง ๆ เช่น การนำเสนอปากเปล่า การตรวจผลงาน การแสดงออกระหว่างการทำกิจกรรมการเรียนรู้
3. ด้านทักษะทางปัญญา
	3.1 ทักษะทางปัญญาที่ต้องพัฒนา
	  3.1.1 การคิดอย่างมีวิจารณญาณ และคิดอย่างมีระบบมีกระบวนการค้นหาข้อเท็จจริง การทำความเข้าใจและการประเมินข้อมูลจากแหล่งข้อมูลที่หลากหลายสามารถคิดและแก้ปัญหาอย่างมีเหตุผล
	  3.1.2 สามารถคิดวิเคราะห์สังเคราะห์ข้อมูล หรือประเด็นปัญหาที่เกี่ยวกับขอบข่ายของเทคโนโลยีทางการศึกษา ตลอดจนสามารถใช้ข้อมูลในกระบวนการแก้ปัญหาต่าง ๆ 
	  3.1.3 สามารถปรับตัวในสังคมแห่งการเรียนรู้และยอมรับการเปลี่ยนแปลงได้อย่างมีความสุข
	  3.1.4 สามารถวิเคราะห์และใช้วิจารณญาณในการจัดการเรียนรู้ให้แก่ผู้เรียน พัฒนานวัตกรรม  เทคโนโลยีและการสื่อสารให้เกิดประโยชน์แก่ผู้เรียนและสถานศึกษาอย่างมีประสิทธิภาพ
	  3.1.5 ตระหนักถึงคุณค่าของการใช้วิถีทางปัญญาในการดำรงชีวิตและการประกอบอาชีพที่เกี่ยวกับการจัดการศึกษาและพัฒนาทรัพยากรมนุษย์
	3.2 วิธีการสอน
		1) การเรียนรู้ผ่านกระบวนการคิดเพื่อส่งเสริมการคิดวิเคราะห์ คิดสังเคราะห์ คิดอย่างมีวิจารณญาณ คิดสร้างสรรค์ ด้วยกิจกรรมการเรียนรู้ที่หลายหลาย
		2) การเรียนรู้ผ่านกระบวนการวิจัย ทั้งในรายวิชาที่ศึกษาและจากสถานการณ์จริง
		3) การเรียนรู้จากประสบการณ์ตรงในการปฏิบัติงานให้นิสิตได้ปฏิบัติและแก้ปัญหา
	3.3 วิธีการประเมิน
		(1) นิสิตประเมินพัฒนาการปัญญาของตนด้านต่าง ๆ เช่น การสังเกต การตั้งคำถาม การสืบค้นข้อมูล การคิดวิเคราะห์ การสังเคราะห์ การสะท้อนและสื่อความคิด เป็นต้น
		2) อาจารย์ประเมินความสามารถทางปัญญาทั้งการคิดที่เป็นนามธรรมและการแสดงออกที่เป็นรูปธรรม เช่น สังเกตพฤติกรรมการทำงานของนิสิต ประเมินจากการนำเสนอรายงานในชั้นเรียน การดสอบโดยใช้แบบทดสอบหรือสัมภาษณ์ ประเมินตามสภาพจริงจากผลงาน และการปฏิบัติของนิสิต   เป็นต้น
4. ด้านทักษะความสัมพันธ์ระหว่างบุคคลและความรับผิดชอบ
	4.1 ทักษะความสัมพันธ์ระหว่างบุคคลและความรับผิดชอบที่ต้องพัฒนา
	  4.1.1 มีความเข้าใจเกี่ยวกับบทบาทหน้าที่และความรับผิดชอบของตนเองและสมาชิกในสังคม หลักการทำงานและอยู่ร่วมกับผู้อื่นอย่างเป็นกัลยาณมิตร
	 4.1.2 สามารถสร้างความสัมพันธ์ที่ดี มีความรับผิดชอบและทำงานร่วมกับผู้อื่นได้อย่างมีความสุข
	 4.1.3 ตระหนักถึงคุณค่าของการมีความรับผิดชอบต่อตนเองและสังคมและการอยู่ร่วมกับผู้อื่นอย่างสันติด้วยจิตสาธารณะ
	 4.1.4 เคารพในสิทธิของบุคลอื่นและเข้าใจความหลายหลายทางวัฒนธรรม
	 4.1.5 มีภาวะผู้นำและการเป็นสมาชิกที่ดีในการสร้างความสัมพันธ์ระหว่างบุคคลและองค์กรในความแตกต่างทางวัฒนธรรมและสังคม
	4.2 วิธีการสอน
		1) การเรียนรู้ผ่านประสบการณ์ตรงจากการทำงานร่วมกับผู้อื่น ในลักษณะกิจกรรมคู่ และกิจกรรมกลุ่มเพื่อฝึกทักษะกระบวนการกลุ่ม ฝึกความรับผิดชอบ และการยอมรับในความแตกต่าง ในการเรียนรู้รายวิชาที่ศึกษาในชั้นเรียน
		2) การเรียนรู้ผ่านกิจกรรมสะท้อนความคิด ความรู้สึกร่วมกับผู้อื่น
		3) การเรียนรู้ผ่านประสบการณ์ตรงจากการปฏิบัติงาน
	4.3 วิธีการประเมิน
		1) อาจารย์ประเมินจากพฤติกรรมและการแสดงออกของนิสิตในการทำกิจกรรมกลุ่มในชั้นเรียนและสังเกตจากพฤติกรรมที่แสดงออกในการร่วมกิจกรรมต่าง ๆ 
		2) นิสิตประเมินตนเองและประเมินเพื่อนนิสิตโดยใช้แบบประเมินกระบวนการกลุ่ม
		3) อาจารย์ประเมินตามสภาพจริงจากการปฏิบัติของนิสิต



5. ด้านทักษะการวิเคราะห์เชิงตัวเลข การสื่อสารและการใช้เทคโนโลยี
	5.1 ด้านทักษะการวิเคราะห์เชิงตัวเลข การสื่อสารและการใช้เทคโนโลยีที่ต้องพัฒนา
	 5.1.1 เห็นความสำคัญของการใช้ภาษาทั้งภาษาพูดและภาษาเขียนเพื่อการสื่อสารรวมถึงการใช้เทคโนโลยีสารสนเทศที่สอดคล้องกับวิชาชีพครู
	 5.1.2 มีทักษะในการเลือกและประยุกต์ใช้คณิตศาสตร์และวิธีการทางสถิติในการศึกษาค้นคว้าอย่างเป็นระบบ แก้ปัญหาในชีวิตประจำวันและการนำไปใช้ในวิชาชีพ
	 5.1.3 มีทักษะในการใช้เทคโนโลยีทางการศึกษา เพื่อยกระดับคุณภาพการจัดการเรียนรู้ให้เกิดประสิทธิภาพและประสิทธิผล
	 5.1.4 มีความสามารถในการบูรณาการเทคโนโลยีทางการศึกษาในการจัดการศึกษาทั้งในระบบ นอกระบบและตามอัธยาศัย เพื่อการพัฒนาที่ยั่งยืน
	5.2 วิธีการสอน
		1) การเรียนรู้จากประสบการณ์ตรงโดยใช้สื่อเทคโนโลยี โปรแกรมคอมพิวเตอร์ และการสื่อสารแบบ on-line ในกิจกรรมการเรียนรู้รายวิชา 
		2) การเรียนรู้จากต้นแบบในการใช้เทคโนโลยีในการสืบค้น และสื่อสาร เช่น จากผู้สอน เพื่อน วิทยากรผู้เชี่ยวชาญ.
		3) จัดประสบการณ์การเรียนรู้ที่ส่งเสริมให้ผู้เรียนเลือกใช้เทคโนโลยีทางการศึกษาที่หลากหลาย
	5.3 วิธีการประเมิน
		1) อาจารย์ประเมินความสามารถในการรวบรวมข้อมูล จัดกระทำข้อมูล แปลความหมายข้อมูลตลอดจนการนำเสนอ
		2) อาจารย์สังเกตพฤติกรรมการใช้เทคโนโลยีระหว่างกระบวนการเรียนรู้ สามารถใช้เทคโนโลยีในการผลิตและเผยแพร่ผลงานได้อย่างเหมาะสม
		3) นิสิตสะท้อนความรู้ ความเข้าใจ ความคิดเห็นผ่านเทคโนโลยีในรูปแบบต่าง ๆ 
		4) ประเมินความสามารถในการรวมรวบข้อมูลจัดกระทำการวิเคราะห์ข้อมูลและนำเสนอ
6. ด้านทักษะการจัดการเรียนรู้
	6.1 ด้านทักษะการจัดการเรียนรู้ที่ต้องพัฒนา
	 6.1.1 มีความรู้ ความเข้าใจในแนวคิด หลักการ และทฤษฎีทางจิตวิทยาการศึกษาเพื่อทำความเข้าใจเกี่ยวกับการเรียนรู้ พัฒนาการ และการปรับพฤติกรรม เพื่อประยุกต์ใช้ในการออกแบบการจัดการเรียนรู้ การจัดการชั้นเรียน และการประเมินผลการเรียนรู้ ในบริบทจริงได้อย่างเหมาะสม
	 6.1.2 มีความรู้ ความเข้าใจเกี่ยวกับการออกแบบ การพัฒนาเพื่อแก้ปัญหาหรือส่งเสริมพัฒนาการเรียนรู้
	 6.1.3 ตระหนักถึงคุณค่าของการจัดการเรียนรู้ที่มีคุณภาพ
	  6.1.4 บูรณาการภูมิปัญญาท้องถิ่น และแนวคิดปรัชญาเศรษฐกิจพอเพียงสู่การจัดการเรียนรู้ในบริบทจริง
	6.2 วิธีการสอน
		1) การเรียนรู้จากประสบการณ์ตรงผ่านการสอนของอาจารย์ด้วยวิธีการที่หลากหลาย เช่น การศึกษากรณีตัวอย่าง การสังเกตการณ์สอน การสังเกตพฤติกรรมผู้เรียน การสัมภาษณ์ผู้มีประสบการณ์ การผลิตสื่อประกอบการจัดการเรียนรู้ การวิเคราะห์และออกแบบสื่อบนพื้นฐานของงานวิจัยเป็นต้น
		2) การประยุกต์ความรู้ทางทฤษฎีและผลการวิจัยมาใช้ในการออกแบบพัฒนาและผลิตสื่อทางเทคโนโลยีการศึกษา

	6.3 วิธีการประเมิน
		1) อาจารย์สังเกตพฤติกรรมการเรียนรู้และพัฒนาการด้านทักษะการอภิปราย การถ่ายทอด
		2) อาจารย์ประเมินจากการนำเสนอผลงาน การเขียนรายงาน
		3) นิสิตประเมินตนเอง
		4) อาจารย์ประมวลและประเมินพฤติกรรมการสอนและทักษะการจัดกิจกรรมการเรียนรู้


หมวดที่ 5 แผนการสอนและกรประเมินผล
1. แผนการสอน
	สัปดาห์ที่
	หัวข้อ/รายละเอียด
	ช.ม.
	กิจกรรมการเรียนการสอนและสื่อที่ใช้
	ผู้สอน

	1
	แนะนำรายวิชา กิจกรรมการเรียนการสอน และวิธีการวัดและประเมินผล ทำแบบทดสอบก่อนเรียน
	3
	ปฐมนิเทศรายวิชา
	อาจารย์ผู้สอน

	2
	พัฒนาการของเทคโนโลยีทางการศึกษา ความหมาย คุณค่า บทบาท ขอบข่ายเทคโนโลยีและสื่อสารการศึกษา
	3
	บรรยายประกอบการใช้สื่อ อภิปราย ซักถาม สรุป
	อาจารย์ผู้สอน

	3-4
	ทฤษฎีการเรียนรู้ พฤติกรรมนิยม พุทธิปัญญานิยม คอนสตรัคติวิสต์ ความแตกต่างระหว่างบุคคล
	6
	บรรยายประกอบการใช้สื่อ อภิปราย ซักถาม สรุป
	อาจารย์ผู้สอน

	5
	 ระบบการสื่อสารในการเรียนการสอน ทฤษฎีระบบ
	3
	บรรยายประกอบการใช้สื่อ อภิปราย ซักถาม สรุป
	อาจารย์ผู้สอน

	6
	สื่อการสอน  ระบบการสอน ความหมาย ประเภท คุณค่าของสื่อการสอน นวัตกรรม ความหมายและแนวทางการใช้นวัตกรรมและเทคโนโลยี
	3
	บรรยายประกอบการใช้สื่อ อภิปราย ซักถาม สรุป
	อาจารย์ผู้สอน

	7
	 นวัตกรรม ความหมายและแนวทางการใช้นวัตกรรมและเทคโนโลยีทางการศึกษาเพื่อการเรียนรู้
	3
	บรรยายประกอบการใช้สื่อ อภิปราย ซักถาม สรุป
	อาจารย์ผู้สอน

	8
	สอบกลางภาค
	
	การสอบ
	

	9-10
	งานวิจัยที่เกี่ยวข้องกับเทคโนโลยีและสื่อสารการศึกษาเทคโนโลยีสารสนเทศเพื่อการสื่อสาร
	6
	บรรยายประกอบการใช้สื่อ อภิปราย ซักถาม สรุป
	

	11
	หลักการออกแบบ ดัดแปลง ผลิต ใช้ ประเมินและปรับปรุงนวัตกรรมและเทคโนโลยีทางการศึกษา
	3
	บรรยายประกอบการใช้สื่อ อภิปราย ซักถาม สรุป
	อาจารย์ผู้สอน

	12-13
	วิเคราะห์ปัญหาที่เกิดจากการใช้นวัตกรรม เทคโนโลยีทางการศึกษาของระบบการศึกษาไทย
	6
	บรรยายประกอบการใช้สื่อ อภิปราย ซักถาม สรุป
	อาจารย์ผู้สอน

	14
	แนวทางใช้การสื่อสาร นวัตกรรมและเทคโนโลยีในชั้นเรียน  นำเสนอผลงาน
	3
	บรรยาย อภิปราย ชักถามนำเสนอผลงาน
	อาจารย์ผู้สอน

	15
	สรุป ความรู้ และชักถาม
ทำแบบทดสอบหลังเรียน
	3
	สรุป ซักถาม
	อาจารย์ผู้สอน

	16
	สอบปลายภาค
	
	การสอบ
	



2. แผนประเมินการเรียนรู้
	(ประเมินเฉพาะความรับผิดชอบหลัก)
	ลำดับการประเมิน
	ผลการเรียนรู้
	ลักษณะการประเมิน(เช่น สอบ รายงาน โครงงาน ฯลฯ)
	สัปดาห์ที่ประเมิน
	สัดส่วนของคะแนนที่ประเมิน

	1
	คุณธรรมและจริยธรรม
	ความเป็นนักเทคโนฯ การตรงต่อเวลา ความรับผิดชอบ(สังเกต บันทึก)
	ทุกสัปดาห์
	10%

	2
	ความรู้
	สอบปลายภาคเรียน
	16
	40%

	3
	ทักษะทางปัญญา
	ประเมินผลงาน รายงาน

	9-10
	5%

	4
	ทักษะความสัมพันธ์ระหว่างบุคคล ความรับผิดชอบ
	การสังเกต การอภิปรายความรับผิดชอบในการปฏิบัติงานเป็นกลุ่ม การนำเสนอรายงาน
	ทุกสัปดาห์
	15%

	5
	ทักษะการวิเคราะห์เชิงตัวเลข การสื่อสารและการใช้เทคโนโลยีทางการศึกษา
	รายงานรายบุคคล รายงานกลุ่ม การใช้เทคโนโลยีทางการศึกษา
	9
	10%

	6
	การจัดการเรียนรู้
	ประเมินผลงาน รายงาน
	13-15
	20%



			เกณฑ์การวัดและประเมินผล
			คะแนนระหว่าง	80-100	=	A	คะแนนระหว่าง	75-79	=	B+
			คะแนนระหว่าง	70-74	=	B	คะแนนระหว่าง	65-69	=	C+
			คะแนนระหว่าง	60-64	=	C	คะแนนระหว่าง	55-49	=	D+
			คะแนนระหว่าง	50-54	=	D	คะแนนระหว่าง	0-49	=	E

หมวดที่ 6 ทรัพยากรประกอบการเรียน

1. กลยุทธ์การประเมินประสิทธิภาพของรายวิชาโดยนิสิต
	1.1 ประเมินผลการสอนโดยใช้ระบบออนไลน์ของมหาวิทยาลัย
	1.2 สอบถามความคิดเห็นจากนิสิตในสัปดาห์สุดท้าย
	1.3 ให้นิสิตเขียนแสดงความคิดเห็นการสอนในสัปดาห์สุดท้าย
2. กลยุทธ์การประเมินการสอน
	ประชุมระดมความคิดเห็นจากคณาจารย์ผู้สอน

3. การปรับปรุงการสอน
	3.1 นำผลการประเมินไปใช้ในการปรับปรุงการสอน
	3.2 ค้นคว้าข้อมูลความรู้ใหม่ ๆ นำมาใช้ในการสอน
	3.3 คณาจารย์จัดอภิปราย สัมมนาเพื่อพัฒนารายวิชาให้มีสาระวิชาและการสอนให้เหมาะสมและน่าสนใจ
4. การทวนสอบมาตรฐานผลสัมฤทธิ์รายวิชาของนิสิต
	4.1 ประชุมคณาจารย์ผู้สอนทุกกลุ่มเพื่อทวนสอบคะแนนและเกรดของนิสิต

image1.jpeg
N

7
$

o \»,\1“5’-‘14.

X i o

N0y T

" ~
(3 <
ONIVERs




